ইয়েভগেনি প্রিগোজিন
ইয়েভগেনি ভিকতোরোভিচ প্রিগোজিন (রুশ: Евге́ний Ви́кторович Приго́жин  ; আ-ধ্ব-ব: [prʲɪˈɡoʐɨn] ; জন্ম: ১ জুন ১৯৬১ – ২৩ আগস্ট ২০২৩) ছিলেন একজন রুশ অলিগার্ক এবং ভাড়াটে যোদ্ধাবাহিনীর প্রধান। ২০২৩ সালের জুনে একটি কথিত অভ্যুত্থান শুরু করার আগ পর্যন্ত তিনি রুশ রাষ্ট্রপতি ভ্লাদিমির পুতিনের ঘনিষ্ঠ আস্থাভাজন ছিলেন। প্রিগোজিনকে কখনও কখনও "পুতিনের শেফ" বলা হয়, কারণ তিনি রেস্তোঁরা এবং ক্যাটারিং সংস্থাগুলোর মালিক যেগুলো ক্রেমলিনে পরিষেবা প্রদান করে। একসময় সোভিয়েত ইউনিয়নে দোষী সাব্যস্ত হওয়া প্রিগোজিন মৃত্যুর আগে রাশিয়ার রাষ্ট্র-সমর্থিত ভাড়াটে কোম্পানি ওয়াগনার গ্রুপ এবং তিনটি প্রভাবশালী কোম্পানির নেটওয়ার্ক নিয়ন্ত্রণ করতেন। শেষোক্ত কোম্পানি তিনটি ২০১৬ এবং ২০১৮ সালের মার্কিন নির্বাচনে হস্তক্ষেপের অভিযোগে অভিযুক্ত। বেলিংক্যাট, দ্য ইনসাইডার এবং ডের স্পিগেলের ২০২২ সালের তদন্ত অনুসারে, প্রিগোজিনের কার্যক্রম "রাশিয়ার প্রতিরক্ষা মন্ত্রণালয় এবং এর গোয়েন্দা শাখা, জিআরইউ এর সাথে শক্তভাবে একত্রিত হয়েছে"। ২০২৩ সালের ২৩ আগস্টে রাশিয়ায় একটি বিমান বিধ্বস্ত হওয়ার ঘটনায় তিনি মারা যান বলে ধারণা করা হচ্ছে।